ค้างคาวยกเครื่อง ซัลโบ แถลงลาออกพร้อมทีมบริหาร
http://en.valenciacf.com/,อมาเดโอ ซัลโบ หัวเรือใหญ่วัย 48 ปี ประกาศลาออกจากการทำหน้าที่ประธานสโมสรของ ค้างคาว บาเลนเซีย ด้วยเหตุผลทางครอบครัว โดยมีทีมบริหารและสตาฟฟ์โค้ชอีก 6 คนที่ลาออกไปด้วย,สำนักข่าวต่างประเทศรายงาน เมื่อวันที่ 2 ก.ค. 58 ทัพ ค้างคาว บาเลนเซีย สโมสรดังประจำลาลีกา สเปน ถึงคราวยกเครื่องใหม่ หลัง อมาเดโอ ซัลโบ ประกาศลาออกจากการทำหน้าที่ประธานสโมสรแล้ว,ในการแถลงข่าวเมื่อเย็นวันพุธที่ผ่านมา (ตามเวลาท้องถิ่น) ตัวของประธานวัย 48 ปี ที่ทำหน้าที่งานในตำแหน่งมาแล้ว 2 ปี ได้ตัดสินใจประกาศสละเก้าอี้หัวเรือใหญ่ของสโมสร โดยยอมรับว่าได้ตัดสินใจมาตั้งแต่เมื่อเดือนธันวาคม หลัง ปีเตอร์ ลิม นักธุรกิจชาวสิงคโปร์เข้ามาเทคโอเวอร์สโมสร,โดยตัว ซัลโบ ได้ประกาศชี้แจงเหตุผลถึงการลาออกว่าเป็นมาจากสาเหตุที่พ่อของเขากำลังป่วยเป็นโรคมะเร็ง และเหตุผลทางครอบครัว ซึ่งทางฝ่ายบริหารของสโมสรได้ตั้ง ลายฮุน ชาน เข้ามานั่งเก้าอี้แทน,ซัลโบ กล่าวว่า 2 ปีก่อนสโมสรย่ำแย่กว่าตอนนี้มาก สโมสรกำลังอยู่ในช่วงตกต่ำและวันนี้เราก็กำลังกลับมาและได้ค้นพบเรื่องน่าตื่นเต้นใหม่,ตอนนี้ บาเลนเซีย ได้รับการดูแลเป็นอย่างดีและสโมสรก็มีอนาคตที่สดใสภายใต้การบริหารของ ลาย ฮูน และ ปีเตอร์ ลิม ซึ่งผมขอให้แฟนๆ สนับสนุนทีมต่อไป ส่วนตัวผมจะทำหน้าที่ในฐานะแฟนบอลของสโมสร เหมือนตอนที่ผมทำก่อนจะมาเป็นประธาน,นอกจากนั้นแล้วทาง บาเลนเซีย ยังได้ประกาศว่านอกจาก ซัลโบ แล้วยังมีทีมงานของเขาอีก 6 คน ซึ่งรวมถึง ฟรานซิสโก รูเฟเต ผู้อำนวยการฝ่ายกีฬา และ ฟาเบียน อยาลา เลขานุการฝ่ายเทคนิค ที่ยื่นใบลาออกตามไปด้วย.
อมาเดโอ ซัลโบ หัวเรือใหญ่วัย 48 ปี ประกาศลาออกจากการทำหน้าที่ประธานสโมสรของ ค้างคาว บาเลนเซีย ด้วยเหตุผลทางครอบครัว โดยมีทีมบริหารและสตาฟฟ์โค้ชอีก 6 คนที่ลาออกไปด้วย
ลาลีกา,สเปน,อมาเดโอ ซัลโบ,ค้างคาว,บาเลนเซีย,ข่าวกีฬา,ข่าว,ไทยรัฐออนไลน์